Deaflympics 2009, «Power in Me Warming Event»
**Deaflympics**, tidligere *Verdenslekene for døve* og *De internasjonale døvelekene* er et IOK-støttet arrangement for døve. Lekene, som også blir kalt *døve-OL*, er organisert av International Committee of Sports for the Deaf siden de første sommerlekene i 1924 i Paris i Frankrike. Fra 1949 ble det også innført vinterleker. De første vinterlekene fant sted i Seefeld in Tirol i Østerrike.

Historie
--------

Deaflympics arrangeres hvert fjerde år, og er dermed verdens lengste vedvarende flersportsarrangement, bak De olympiske leker. De første lekene i Paris, som ble arrangert i 1924, var det første internasjonale sportsarrangementet for personer med funksjonshemning.

Lekene har vært avholdt kontinuerlig med fire års intervaller siden starten, bortsett fra under andre verdenskrig. Fra 1949 ble også Deaflympics vinterleker etablert.

Under de første lekene i Paris deltok 145 utøvere fra ni europeiske nasjoner. Under de 20. lekene i Melbourne, Australia, i 2005, deltok over 3200 utøvere og deaf athletes and officials from 67 nations" participated, ifølge lekenes eget nettsted.

Lekene fikk offisielt navnet *International Games for the Deaf* (Internasjonale leker for døve) i 1924, og beholdt dette navnet frem til 1965. Fra 1966 til 1999 var navnet på lekene *World Games for the Deaf* (Verdenslekene for døve). Siden 2000 har lekene hatt navnet *Deaflympics*. På norsk er begrepet Døve-OL etablert som navn på lekene.

Idrettsutøvere må ha en hørselshemming på minst 55 db på øret med best hørsel, for å kunne delta i Deaflympics. Høreapparater, cochleaimplantat og lignende er ikke tillatt brukt i konkurransene, for at alle utøverne skal stille likt.

Arrangørland og -byer
---------------------

Følgende lister gi en historisk oversikt over arrangørlandene og vertsbyene til Deaflympics' sommerleker og vinterleker:

### Deaflympics sommerleker

|  |  |  |  |
| --- | --- | --- | --- |
| **År** | **Leker** | **Vertsby** | **Land** |
| 1924 | I | Paris | Frankrikes flagg Frankrike |
| 1928 | II | Amsterdam | Nederlands flagg Nederland |
| 1931 | III | Nürnberg | Tysklands flagg Tyskland |
| 1935 | IV | London | Storbritannias flagg Storbritannia |
| 1939 | V | Stockholm | Sveriges flagg Sverige |
| *Lekene ble ikke avholdt i perioden 1940–48 på grunn av andre verdenskrig* |
| 1949 | VI | København | Danmarks flagg Danmark |
| 1953 | VII | Brussel | Belgias flagg Belgia |
| 1957 | VIII | Milano | Italias flagg Italia |
| 1961 | IX | Helsingfors | Finlands flagg Finland |
| 1965 | X | Washington D.C. | USAs flagg USA |
| 1969 | XI | Beograd | Jugoslavias flagg Jugoslavia |
| 1973 | XII | Malmö | Sveriges flagg Sverige |
| 1977 | XIII | București | Romanias flagg Romania |
| 1981 | XIV | Köln | Vest-Tysklands flagg Vest-Tyskland |
| 1985 | XV | Los Angeles | USAs flagg USA |
| 1989 | XVI | Christchurch | New Zealands flagg New Zealand |
| 1993 | XVII | Sofia | Bulgarias flagg Bulgaria |
| 1997 | XVIII | København | Danmarks flagg Danmark |
| 2001 | XIX | Roma | Italias flagg Italia |
| 2005 | XX | Melbourne | Australias flagg Australia |
| 2009 | XXI | Taipei | Taiwans flagg Taiwan |
| 2013 | XXII | Athen | Hellas’ flagg Hellas |
|

### Deaflympics vinterleker

|  |  |  |  |
| --- | --- | --- | --- |
| **År** | **Leker** | **Vertsby** | **Land** |
| 1949 | I | Seefeld | Østerrikes flagg Østerrike |
| 1953 | II | Oslo | Norges flagg Norge |
| 1955 | III | Oberammergau | Vest-Tysklands flagg Vest-Tyskland |
| 1959 | IV | Montana-Vermala | Sveits’ flagg Sveits |
| 1963 | V | Åre | Sveriges flagg Sverige |
| 1967 | VI | Berchtesgaden | Vest-Tysklands flagg Vest-Tyskland |
| 1971 | VII | Adelboden | Sveits’ flagg Sveits |
| 1975 | VIII | Lake Placid | USAs flagg USA |
| 1979 | IX | Méribel | Frankrikes flagg Frankrike |
| 1983 | X | Madonna di Campiglio | Italias flagg Italia |
| 1987 | XI | Oslo | Norges flagg Norge |
| 1991 | XII | Banff | Canadas flagg Canada |
| 1995 | XIII | Ylläs | Finlands flagg Finland |
| 1999 | XIV | Davos | Sveits’ flagg Sveits |
| 2003 | XV | Sundsvall | Sveriges flagg Sverige |
| 2007 | XVI | Salt Lake City | USAs flagg USA |
| 2011 | XVII | Vysoke Tatry | Slovakias flagg Slovakia |
| 2015 | XVIII | Vancouver | Canadas flagg Canada |
|

Se også
-------

* Idrett for funksjonshemmede
* Paralympics

Referanser
----------

1. 1 2  
«What are the Deaflympics?». disabled-world.com. Besøkt 15. september 2009.
2. ↑  
«Future Directions of the Deaflympics». thefreelibrary.com. Arkivert fra originalen 13. oktober 2012. Besøkt 15. september 2009.
3. 1 2 3  
«Historical overview of the Paralympics, Special Olympics, and Deaflympics». thefreelibrary.com. Arkivert fra originalen 13. oktober 2012. Besøkt 15. september 2009.